KYK: De Jager nooi minister vir potjie tennis | Netwerk24
KYK: De Jager nooi minister vir potjie tennis
Deur Johann de Jager 04 Junie 2020 14:30
Die rare aandenking uit Roger Federer en Rafael Nadal se Match in Africa, wat te koop is. Foto: Verskaf
Hy wil hê Mthethwa moet nou saam met hom speel sodat hy kan sien hoe veilig dit is om tennis gedurende die tyd te speel.
De Jager, Tennis Suid-Afrika (TSA) en die Caring Daisies het vroeër ’n fonds begin om afrigters en beamptes by te staan wat finansieel noustrop trek weens die Covid-19-pandemie.
De Jager en ’n hele klomp van die land se afrigters het intussen op TSA se Facebook-blad ’n roerende pleidooi gerig aan die minister om tennis so gou as moontlik die jawoord te gee sodat bane weer vir Jan en Alleman oopgestel kan word.
I really hope that ?@NathiMthethwaSA? will take up my invite to play tennis with me. ??@RobbieKruse? @MartinBester? ?@Elmakapelma? ?@robertmarawa? ??@RubenDelmage? ?@RobKoenigTennis? ?@SimplyCarol8? https://t.co/UjbXGOQrhs
— John-Laffnie deJager (@JohnLaffnie) June 3, 2020
“Dis vir ons as tennisafrigters baie frustrerend omdat om nie kan terugkeer werk toe nie op vlak 3 om ’n bestaan te maak nie.
“Tennis word wêreldwyd oopgestel. Navorsing het gewys dit is een van die veiligste sportsoorte om te beoefen gedurende die pandemie, veral omdat sosiale distansiëring ’n kenmerk van die sport is,” sê De Jager.
Hopelik aanvaar hy my uitnodiging.
Hy sê die minister sal op die beeldgreep sien almal is vasberade om weer op die bane te kom om na hul families te kan omsien. Van die afrigters is sonder enige inkomste.
De Jager vra dat besluite wat geneem is daarom heroorweeg moet word.
“Hopelik aanvaar hy my uitnodiging.”
Die tennisgemeenskap is ook gevra om die beeldgreep te versprei.
De Jager-hulle se Tennis Cares-fonds samel benewens skenkings ook geld in deur tennisaandenkings aanlyn op te veil.
’n Hemp met die handtekening van die wêreld se voorste speler, Novak Djokovic, het vroeër R32 000 gehaal.
Die raket van Suid-Afrika se Raven Klaasen waarmee hy in 2018 in die Wimbledon-dubbelspeleindstryd gespeel het, het R10 000 opgelewer.
’n Gesogte aandenking uit Roger Federer en Rafael Nadal se Match in Africa, wat in Februarie voor ’n wêreldrekordskare in Kaapstad beslis is, is nou beskikbaar.
’n E-pos met die bedrag waarvoor gebie word, kan aan tenniscares@caringdaisies.co.za gestuur word.
Meer oor: Koronavirus | Nathi Mthethwa | Tennis | Tsa | Tennis Suid-Afrika | Inperking | Covid-19 | John-Laffnie De Jager
Tennisbane vir eers nog leeg